**Ministru kabineta noteikumu projekta “Grozījums Ministru kabineta 2009.gada 22.decembra noteikumos Nr.1643 “Kārtība, kādā piešķir un izmaksā pabalstu aizbildnībā esoša bērna uzturēšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2009. gada 22. decembra noteikumos Nr.1643 “Kārtība, kādā piešķir un izmaksā pabalstu aizbildnībā esoša bērna uzturēšanai”” (turpmāk – noteikumu projekts) izstrādes mērķis ir sniegtu atbalstu aizbildņiem aizbildnībā esoša bērna uzturēšanai, nodrošinot pabalsta apmēra palielināšanu.Noteikumu projekts stājas spēkā 2021.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 109.1.pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Ministru kabineta 2009. gada 22. decembra noteikumu Nr. 1643 “Kārtība, kādā piešķir un izmaksā pabalstu aizbildnībā esoša bērna uzturēšanai” 2.punkts nosaka, ka pabalsts aizbildnībā esošā bērna uzturēšanai tiek izmaksāts 107,50 *euro* mēnesī bērnam līdz septiņu gadu vecuma sasniegšanai un 129,00 *euro* mēnesī no septiņu gadu vecuma. Ar Ministru kabineta 2020.gada 22.septembra sēdes protokollēmuma Nr.55 38.§ Informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam” 20.3.punktu ir atbalstīta prioritārā pasākuma “Pabalsta aizbildnim par bērna uzturēšanu apmēra dubultošana” īstenošana, proti, no 2021.gada 1.jūlija pabalsta aizbildnim par bērna uzturēšanu apmērs tiek dubultots, nosakot to 215 *euro* mēnesī par bērnu līdz 6 gadiem (ieskaitot) un 258 *euro* mēnesī par bērnu vecumā no 7-17 gadiem (ieskaitot), tādējādi vienādojot to arī ar pabalstu audžuģimenē ievietota bērna uzturam. Ņemot vērā minēto ir izstrādāt noteikumu projekts.Kopējais aizbildņu skaits 2019.gada 31.decembrī bija 3 395. Saskaņā ar Civillikuma 252. pantu aizbildņi atvieto saviem aizbilstamajiem vecākus. Tāpat aizbildnim ir pienākums sevišķi gādāt par sava aizbilstamā audzināšanu ar tādu pašu rūpību, ar kādu apzinīgi vecāki gādātu par sava bērna audzināšanu. Turklāt aizbilstamā uzturam var izlietot vienīgi nepieciešamo, sedzot patēriņu no viņa mantas ikgadējiem ienākumiem un vispār samērojot ar tiem visus izdevumus, lai daļa no šiem ienākumiem, ja vien iespējams, katru gadu ietaupītos. Ja trūkst aizbilstamā līdzekļu viņa uzturam, aizbildnim nav pienākums aizbilstamo uzturēt par saviem līdzekļiem (Civillikuma 255.-258. pants).Aizbildnis ar aizbilstamo dzīvo vienā ģimenē un tāpat kā vecākiem, arī aizbildnim sakarā ar aizbilstamā uzturēšanu rodas papildu izdevumi. Pabalsts aizbildnim par bērna uzturēšanu paredzēts aizbilstamā pamatvajadzību nodrošināšanai.Saskaņā ar Valsts sociālo pabalstu likuma 9.pantu pabalstu no valsts pamatbudžeta līdzekļiem aizbildnim par bērna uzturēšanu piešķir un izmaksā Valsts sociālās apdrošināšanas aģentūra. Pabalsta apmērs, kura mērķis ir nodrošināt uzturēšanas izdevumu segšanu aizbildnībā esoša bērna uzturēšanai, ievērojot faktisko patēriņa cenu kāpumu, pašreizējā apmērā ir uzskatāms par nepietiekamu un neļauj nodrošināt aizbildnībā esoša bērna pamatvajadzības, tādēļ Ministru kabinets ir lēmis par minētā pabalsta apmēra dubultošanu  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši ietekmē aizbildņus un aizbildnībā esošus bērnus. Pēc Valsts bērnu tiesību aizsardzības inspekcijas apkopotajiem bāriņtiesu datiem par aizbildnībā esošiem bērniem 2019.gadā aizbildnībā atradās 4 276 bērni. \* Dati par bērnu skaitu aizbildnībā 2019. gadā tiek apkopoti no bāriņtiesu iesniegtajiem pārskatiem.Datu avots: pārskats par bāriņtiesu darbu 2019.gadā <http://www.bti.gov.lv/lat/barintiesas/statistika/> |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemainīs sabiedrības grupu un institūciju tiesības un pienākumus. |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **3 838 527** | **0** | **6 221 155** | **0** | **6 221 155** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 838 527 | 0 | 6 211 155 | 0 | 6 211 155 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **3 838 527** | **0** | **6 221 155** | **0** | **6 221 155** | **0** | **0** |
| 2.1. valsts pamatbudžets, tai skaitā: | 3 838 527 | 0 | 6 211 155 | 0 | 6 211 155 | 0 | 0 |
| 2.2. valsts speciālais budžets, tai skaitā: | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X | X | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | X | X | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Ministru kabineta 22.09.2020. sēdes protokola Nr. 55 38.§ 20.3.apakšpunktam atbalstīts papildu finansējum prioritārā pasākuma „Pabalsta aizbildnim par bērna uzturēšanu apmēra dubultošana” īstenošanai ar 2021. gada 1. jūliju, paredzot finansējumu 2021.gadā 2 370 251 *euro* apmērā un 2022.-2023.gadam ik gadu 4 750 859 *euro* apmērā, samazinot valsts sociālās apdrošināšanas speciālā budžeta apakšprogrammā 04.02.00 “Nodarbinātības speciālais budžets” attiecīgos izdevumus sociāla rakstura maksājumiem un kompensācijām.

|  |  |
| --- | --- |
|  | **2021.gads** |
| Bērnu skaits, kuriem izmaksājams pabalsts, vid,mēn. | 2 660 |
| Pabalsta apmērs, vid.mēn. *euro* | 120,25 |
| Plānotie izdevumi gadā, *euro* | 3 838 527 |
| Sākotnēji bāzes izdevumos 2020.-2022.g.plānotie izdevumi | 1 468 276 |
| **Piešķirti izdevumi saskaņā ar Prioritāro pasākumu, *euro*** | **2 370 251** |
|  | **2022.gads** |
| Bērnu skaits, kuriem izmaksājams pabalsts, vid,mēn. | 3 478 |
| Pabalsta apmērs, vid.mēn. *euro* | 148,82 |
| Plānotie izdevumi gadā, *euro* | 6 211 155 |
| Sākotnēji bāzes izdevumos 2020.-2022.g.plānotie izdevumi | 1 460 296 |
| **Piešķirti izdevumi saskaņā ar Prioritāro pasākumu, *euro*** | **4 750 859** |
|  | **2023.gads** |
| Bērnu skaits, kuriem izmaksājams pabalsts, vid,mēn. | 3 478 |
| Pabalsta apmērs, vid.mēn. *euro* | 148,82 |
| Plānotie izdevumi gadā, *euro* | 6 211 155 |
| Sākotnēji bāzes izdevumos 2020.-2022.g.plānotie izdevumi (2022.gada līmenis) | 1 460 296 |
| **Piešķirti izdevumi saskaņā ar Prioritāro pasākumu, *euro*** | **4 750 859** |

Nepieciešamais finansējums pabalsta izmaksu nodrošināšanai iekļauts likumā “Par valsts budžetu 2021.gadam” un likumā “Par vidēja termiņa budžeta ietvaru 2021., 2022. un 2023.gadam”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | *-* |
| 8. Cita informācija | *Noteikumu projekts tiks īstenots Labklājības ministrijai pamatbudžeta apakšprogrammai 20.01.00 “Valsts sociālie pabalsti” pabalsta aizbildnim par bērna uzturēšanu piešķirto valsts budžeta līdzekļu ietvaros.* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju ieinteresētajām personām izteikt viedokli, likumprojekts saskaņā ar Ministru kabineta 2009. gada 25. augusta noteikumiem Nr. 970 ”Sabiedrības līdzdalības kārtība attīstības un plānošanas procesā” (turpmāk – MK noteikumi Nr. 970) 2021.gada 25.janvārī tika ievietots Labklājības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Ievērojot MK noteikumos Nr.970 noteikto kārtību, sabiedrības pārstāvji viedokļus par likumprojektu varēja izteikt no 2021.gada 25.janvāra. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts sociālās apdrošināšanas aģentūra |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.Noteikumu projekta izpilde neietekmēs cilvēkresursus. Pabalstu piešķiršanu un izmaksu nodrošinās Valsts sociālās apdrošināšanas aģentūra esošo funkciju ietvaros. |
| Cita informācija | Nav |

Labklājības ministre R.Petraviča

Daiga Filipsone

67021590

Daiga.Filipsone@lm.gov.lv